Me kõik oleme võlurid, mõned on juba leidnud viisi oma väge valitseda, teised aga alles otsime seda nagu saamatu võlur Schmendrik raamatus ,,Viimane ükssarvik". Loovus on meis pulbitsev vägi ja kui õpime oma väge valitsema, võime olla justkui kõikvõimsad võlurid. Rühm on koht, kus selliseks võluriks õppida.  Samas omandame ka teoreetilisi teadmisi loometeooriast. Räägime näiteks sellest, mis see loovus üldse on, kuidas võlurit endas  toetada saab ning kindlasti ka loovuse ja psühhopatoloogia seostest.  Loovusega, oma sisemise võluriga, püüame kontakti saada läbi mitmesuguste harjutuste, vahel midagi konkreetsest välja võludes, vahel mitte. Rühm on koht, kus olla sina ise ja katsetada erinevaid loovaid tegevusi, lasta oma sisemine võlur vabaks. Rühma tulekuks pole vajalikud mingisugused eelnevad teadmised või oskused.  Lisaks minule saab vähemalt mõned korrad ka külalisrühmajuhtide käe all toimetada.